Documents de formulari XML (XForms)

Contingut

# Formularis XML (XForms)

Els documents XForms són un nou tipus de formularis web desenvolupats pel World Wide Web Consortium. El model XForm està basat en el llenguatge XML (Extensible Markup Language) i utilitza seccions diferents per a descriure el funcionament i l'aspecte d'un formulari. Per a obtenir més informació sobre les especificacions XForms, visiteu el lloc web següent: www.w3.org/MarkUp/Forms/.

## Treball amb XForms

Al LibreOffice, un document XForms és un tipus especial de document del Writer. El mode de disseny de documents XForms té barres d'eines i subfinestres addicionals.

Un cop heu creat un document XForms i l'heu desat, podeu obrir el document, emplenar el formulari i enviar els canvis a un servidor.

## Creació d'un document XForms nou

1. Trieu Fitxer ▸ Nou ▸ Document de formulari XML.

   La finestra de disseny d'XForms s'obre en un document del Writer buit.

2. Dissenyeu el formulari.

- Inseriu un control, seleccioneu el model per defecte al navegador de propietats i introduïu una expressió de vinculació.

- En el navegador de dades, afegiu un element a la instància.

- Carregueu una instància nova a partir d'un fitxer XML i afegiu controls als elements o atributs XML pertinents.

## Obertura d'un document XForms

- Trieu Fitxer ▸ Obre i seleccioneu un document XForms. Els documents XForms tenen la mateixa extensió que els documents de text del Writer (*.odt).

## Edició d'un document XForms

Obriu el document XForms, i utilitzeu les barres d'eines i les finestres següents:

- Barra d'eines Disseny del formulari

- Barra d'eines Controls de formulari

- Navegador de dades

- Navegador de formularis