Contingut

# Impressió d'un fullet

Podeu imprimir un document del Writer en format fullet. Mitjançant aquesta característica, el Writer imprimirà dues pàgines en cada cara del full, de manera que quan el doblegueu pugueu llegir el document com si es tractés d'un llibre.

Quan creeu un document que vulgueu imprimir com a fullet, utilitzeu l'orientació vertical per a les pàgines. El Writer aplicarà la disposició de fullet quan imprimiu el document.

LibreOffice no està dissenyat per a gestionar la impressió en fullets de documents que inclouen orientacions de pàgina horitzontals, però aquests documents es poden imprimir.

No es pot imprimir una imatge gran en dues pàgines. Talleu la imatge en dues parts i inseriu cada part en una pàgina independent.

## Per a imprimir un fullet

1. Trieu Fitxer ▸ Imprimeix.

2. En el diàleg Imprimeix, feu clic a Propietats.

3. Definiu en horitzontal l'orientació del paper en el diàleg de propietats de la vostra impressora.

Si la vostra impressora imprimeix a doble cara, i tenint en compte que els fullets sempre s'imprimeixen en mode horitzontal, haureu d'utilitzar la configuració "doble cara - vora curta" del diàleg de configuració de la impressora.

4. Torna al diàleg Imprimeix.

5. A la secció Disposició de pàgina, seleccioneu Fullet.

6. Per a una impressora que imprimeixi automàticament els dos cantons d'una pàgina, especifiqueu la secció Àrea d'impressió i nombre de còpies que inclogui Pàgines parelles i senars.

7. Feu clic a Imprimeix.

Si imprimiu un document vertical en una pàgina horitzontal, dos costats oposats d'un fullet s'imprimiran l'un al costat de l'altre. Si teniu una impressora amb capacitat d'impressió a doble cara, podeu crear un fullet des del document sense haver d'intercalar les pàgines més tard. Si la vostra impressora només disposa d'impressió a una cara, podeu aconseguir aquest efecte imprimint en primer lloc els anversos amb l'opció "Anversos / pàgines de la dreta / pàgines senars" activada, tornant a introduir tota la pila de paper a la impressora i imprimint tots els reversos amb l'opció "Reversos / pàgines de l'esquerra / pàgines parelles" activada.

Si LibreOffice imprimeix les pàgines en un ordre incorrecte, seleccioneu Impressió en ordre invers a la secció Àrea d'impressió i nombre de còpies i torneu a imprimir el document.